ฟิลลิปมีคำแนะนำดีๆ ต่อนักลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...สมาคมบริษัทจัดการลงทุน
 
บริษัทหลักทรัพย์จัดการกองทุนรวม (บลจ.) ฟิลลิป เป็น บริษัทในกลุ่มของ Phillip Securities และ PhillipCapital Management ของประเทศสิงคโปร์ ที่ดำเนินธุรกิจทางด้านหลักทรัพย์และการบริหารกองทุนมานานกว่า 30 ปี โดยมีผู้จัดการกองทุนกระจายอยู่ตามประเทศต่างๆ กว่า 11 ประเทศ ได้แก่ ออสเตรเลีย ฝรั่งเศส ฮ่องกง อินโดนีเซีย ญี่ปุ่น มาเลเซีย สิงคโปร์ ศรีลังกา ไทย จีน และอังกฤษ ดังนั้นบลจ.ฟิลลิป จึงมีความชำนาญทางด้านการจัดการกองทุน โดยมีผู้จัดการกองทุนจากประเทศต่างๆ ในกลุ่ม Phillip Capital Management เป็นที่ปรึกษา โดยเฉพาะอย่างยิ่งการลงทุนในตราสารทุนทั้งที่ทำการซื้อขายในตลาดหลักทรัพย์ และที่ยังไม่ได้จดทะเบียนเข้าซื้อขายในตลาดหลักทรัพย์ ทั้งตราสารทุนที่จดทะเบียนในตลาดหลักทรัพย์แห่งประเทศไทย และตลาดหลักทรัพย์ต่างประเทศ เช่น ตลาดหลักทรัพย์ในภูมิภาคเอเชียแปซิฟิก รวมถึงการซื้อขายตราสารอนุพันธ์ โดยกลุ่มบริษัทหลักทรัพย์ในเครือ Phillip Securities ทั้งในประเทศตลอดจนที่ทำการซื้อขายในฮ่องกงและสิงคโปร์ ก็มีส่วนแบ่งการตลาดที่มากที่สุดแห่งหนึ่ง
นอกจากนั้น บลจ.ฟิลลิป ยังให้ความสนใจในการลงทุนในตราสารหนี้ โดยเฉพาะอย่างยิ่งการลงทุนในพันธบัตรรัฐบาล หรือพันธบัตรธนาคารแห่งประเทศไทย ซึ่งถือว่าเป็นการลงทุนที่มีความเสี่ยงต่ำมากเมื่อเทียบกับการลงทุนในหลักทรัพย์อื่น เนื่องจากพันธบัตรรัฐบาลหรือพันธบัตรธนาคารแห่งประเทศไทยเป็นหลักทรัพย์ที่ไม่มีความเสี่ยงในส่วนของการผิดนัดชำระหนี้ และมีความผันผวนของราคาพันธบัตรน้อยกว่าหลักทรัพย์ประเภทอื่น
มุมมองที่มีต่อการลงทุนในปี 2553 นับเป็นอีกปีหนึ่งที่ตลาดการเงินทั่วโลกมีความผันผวนค่อนข้างมาก ทั้งในยุโรปซึ่งมีบางประเทศประสบปัญหาหนี้สาธารณะสูงมากเป็นประวัติการณ์ ภาวะเศรษฐกิจซบเซาต่อเนื่องในประเทศญี่ปุ่นหรือสหรัฐ ความรุนแรงจากการชุมนุมทางการเมืองของประเทศไทยในช่วงกลางปี ดังนั้นเพื่อเป็นการลดความเสี่ยงจากการลงทุน ท่านนักลงทุนจึงควรที่จะหลีกเลี่ยงการลงทุนในหลักทรัพย์ที่มีความเสี่ยงในการล้มละลายของผู้ออกหลักทรัพย์ และในหลักทรัพย์ที่มีความผันผวนของราคาสูง เช่น การลงทุนในกองทุนพันธบัตรรัฐบาล
สำหรับท่านนักลงทุนที่มีรายได้ประจำในรูปเงินเดือน การลงทุนในกองทุนรวมเพื่อการเลี้ยงชีพ หรือกองทุนรวมหุ้นระยะยาว ก็ยังเป็นอีกทางเลือกหนึ่งที่น่าจะพิจารณา โดยเฉพาะอย่างยิ่งกองทุนรวมเพื่อการเลี้ยงชีพที่ลงทุนในพันธบัตรรัฐบาล หรือพันธบัตรธนาคารแห่งประเทศไทย เพราะเป็นการลงทุนที่มีความเสี่ยงต่ำที่สุด และยังได้สิทธิประโยชน์ทางภาษีอีกทางหนึ่ง ในขณะที่การลงทุนบางส่วนในกองทุนรวมหุ้นระยะยาวก็น่าจะเป็นอีกทางเลือกหนึ่ง ทั้งนี้เพื่อเป็นกระจายความเสี่ยงนอกเหนือจากกองทุนรวมเพื่อการเลี้ยงชีพที่ลงทุนในพันธบัตรรัฐบาล หรือพันธบัตรธนาคารแห่งประเทศไทย โดยควรจะแบ่งสัดส่วนตามความเสี่ยงที่ท่านสามารถรับได้
ฟิลลิปมีคำแนะนำดีๆ ต่อนักลงทุน ก่อนที่ท่านนักลงทุนจะตัดสินใจ ท่านควรที่จะสำรวจตัวท่านเองก่อนว่า ท่านรับความเสี่ยงได้เท่าใด และเงินลงทุนของท่านสามารถลงทุนได้นานเท่าใด ท่านแน่ใจหรือว่าท่านจะรับความเสี่ยงในความผันผวนของหลักทรัพย์ หรือหน่วยลงทุนที่ท่านได้ลงทุนไว้ได้หรือไม่ ขนาดไหน เพราะการลงทุนทุกประเภทจะมีความเสี่ยง แต่จะเสี่ยงมากหรือเสี่ยงน้อยขึ้นอยู่กับประเภทของหลักทรัพย์ที่เลือกลงทุน ถ้าท่านคิดว่าท่านรับความเสี่ยงได้ไม่มากและเงินลงทุนของท่านก็ไม่สามารถลงทุนได้นานสักเท่าใด ท่านก็ควรที่จะเลือกลงทุนในตราสารหนี้ เช่น พันธบัตรรัฐบาล หรือพันธบัตรธนาคารแห่งประเทศไทย หรือเลือกลงทุนในกองทุนที่ลงทุนแต่ในตราสารหนี้ หรือในพันธบัตรรัฐบาลเท่านั้น เพราะเป็นการลงทุนที่มีความเสี่ยงต่ำที่สุด และมีความผันผวนของราคาน้อยที่สุด 
นอกจากนั้น การลงทุนในทองคำ หรือกองทุนที่ลงทุนในทองคำที่ต่างประเทศ ก็เป็นอีกทางเลือกหนึ่งที่น่าจะให้ผลตอบแทนที่ดีในระยะปานกลางถึงระยะยาว ทั้งนี้เนื่องจากทองคำเป็นหลักทรัพย์ที่มีความมั่นคงสูง เป็นที่ยอมรับของนักลงทุนทั่วโลก โดยเฉพาะอย่างยิ่งธนาคารกลางของประเทศต่างๆ ก็ต้องถือครองทองคำไว้เป็นทุนสำรองระหว่างประเทศ ดังนั้นทองคำจึงเป็นหลักทรัพย์ประเภทหนึ่งที่นักลงทุนควรให้ความสนใจ และเหมาะสำหรับการลงทุนในระยะปานกลางขึ้นไป
กิจกรรมเพื่อผู้ลงทุน เนื่องจากทุกวันนี้โลกเราได้พัฒนาไปอย่างรวดเร็ว ทั้งในด้านเศรษฐกิจและข้อมูลข่าวสาร ด้วยเหตุนี้เองบริษัทได้เล็งเห็นถึงการสร้างศักยภาพของนักลงทุนไทยเพื่อให้ก้าวทันเศรษฐกิจโลก ด้วยการเผยแพร่ความรู้ด้านเศรษฐกิจการลงทุนที่เป็นเป็นประโยชน์ ทั้งในรูปของสื่ออิเล็กทรอนิกส์ สื่อวิทยุ สื่อโทรทัศน์ รวมถึงการจัดสัมมนา เป็นต้น ซึ่งภายในสิ้นปี 2553 บริษัทจะจัดสัมมนาเพื่อเผยแพร่ความรู้ให้แก่นักลงทุนในด้านการลงทุนในต่างประเทศ โดยมุ่งเน้นการลงทุนในประเทศจีนเป็นหลัก โดยรายละเอียดจะแจ้งให้ทราบในภายหลัง ติดตามข้อมูลข่าวสารเพิ่มเติมได้ที่ http://www.phillipasset.co.th/index.htm